
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 100
                                                       din 27 decembrie 2016
privind aprobarea rectificării bugetului general al 

 unităţii administrativ - teritoriale pe anul 2016


Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 30.193/12.12.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea Administraţiei publice locale, republicată, cu modificările şi completările ulterioare;
Ținând cont de Dispoziția Primarului Municipiului Sighișoara nr. 915/07.12.2016                       privind rectificarea bugetului unităţii administrativ – teritoriale pe anul 2016;    

Având în vedere Decizia nr. 166.728/29.11.2016 a Şefului Administraţiei Judeţene a Finanţelor Publice Mureş, prin care se aprobă repartizarea pe unităţile administrativ - teritoriale din judeţul Mureş, a sumelor defalcate din T.V.A. și cota de 18,5% din impozitul pe venit pentru echilibrarea bugetelor locale, aprobate prin O.U.G. nr. 86/2016 cu privire la rectificarea bugetului de stat pe anul 2016, conform anexei la această decizie;
Având în vedere Hotărârea Consiliului Județean Mureș nr. 188/12.12.2016, prin care se aprobă repartizarea pe unităţile administrativ - teritoriale din judeţ a unor sume pentru finanțarea drepturilor copiilor/elevilor/tinerilor cu cerințe educaționale speciale integrați în învățământul de masă, pentru anul 2016, conform anexei la această hotărâre;
Având în vedere Hotărârea Consiliului Județean Mureș nr. 189/12.12.2016, prin care se aprobă repartizarea pe unităţile administrativ - teritoriale a sumelor pentru echilibrarea bugetelor locale aprobate prin O.U.G. nr. 86/2016 cu privire la rectificarea bugetului de stat pe anul 2016, conform anexei la această hotărâre;
Văzând Hotărârea Guvernului nr. 975/2016 privind alocarea unei sume din Fondul de intervenţie la dispoziţia Guvernului, prevăzut în bugetul de stat pe anul 2016, pentru unele unităţi administrativ-teritoriale afectate de calamităţi naturale produse de inundaţii; 

            Ţinând cont de prevederile Legii nr. 339/2015, Legea bugetului de Stat pe anul 2016, precum şi de cele ale Legii nr. 273/2006 privind finanţele publice locale, cu modificările şi completările ulterioare;
Având în vedere Raportul de specialitate cu nr. 30.195/12.12.2016 al Biroului Buget, contabilitate, salarizare, prin care se justifică necesitatea rectificării bugetului general al unităţii administrativ - teritoriale pe anul 2016, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

Ţinând cont de amendamentul formulat în plenul şedinţei ordinare a Consiliului Local Sighişoara de domnul consilier local și viceprimar Toth Tivadar, însușit și votat de membrii Consiliului Local Sighișoara;

În baza art. 36 (2) lit. “b”, (4) lit. “a”, art. 45 (2) lit. ”a” şi a art. 115 (1) lit. “ b” din Legea nr. 215/2001, Legea administraţiei publice locale, republicată, cu modificările şi completările ulterioare,

           H O T Ă R Ă Ş T E:

        
Art. 1. Se aprobă rectificarea bugetului general al unităţii administrativ - teritoriale pentru anul 2016, conform anexei nr. 1, care face parte integrantă din prezenta hotărâre.
Art. 2. Se aprobă detalierea privind cheltuielile pe articole şi aliniate pentru capitolele de cheltuieli finanţate din toate bugetele.
Art. 3. Se aprobă lista de investiţii, conform anexei nr. 2, care face parte integrantă din prezenta hotărâre.
Art. 4. Se aprobă utilizarea sumei de 17.190.000 lei din excedentul bugetului local al anului  precedent pentru finanţarea cheltuielilor secţiunii de dezvoltare.

Art. 5. Se aprobă rectificarea bugetului de venituri proprii şi subvenţii, conform anexei nr. 3, care face parte integrantă din prezenta hotărâre.
Art. 6. Se aprobă utilizarea sumei de 1.206.000 lei din excedentul bugetului de venituri proprii și subvenții al anului precedent pentru finanțarea cheltuielilor secțiunii de dezvoltare.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi serviciile de specialitate din cadrul Municipiului Sighişoara.

Art. 8. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.                                  
PREŞEDINTE DE ŞEDINŢĂ,

  

        Grabcev Adrian             
                                                                                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  1 ex. Direcţia Economică;
  1 ex. Biroul Buget, Contabilitate, Salarizare.
  8 ex.

B.A.
